90 DE AUGMENTIS SCIENTIARUM 



norma Legis, omnia quasi pro Suspectis habenda 

 sunt. Itaque, ut in Obscuris, minimum sequitor. 

 APHORJSMUS 26. 



Cavendum ab Exemplorum Fragmentis et Com- 

 pendiis ; atque integrum Exemplum, et universus 

 ejus Processus introspiciendus. Si enim incivile sit, 

 nisi tota Lege perspecta, de parte ejus judicare, 

 multo magis hoc valere debet in Exemplis ; quas 

 ancipitis sunt usus, nisi vald quadrent. 

 APHORISMUS 27. 



In Exemplis plurimum interest, per quas manus 

 transierint et transacta sint. Si enim apud Scribas 

 tantum et Ministros Justitiae ex Cursu Curiae, absque 

 Notitia manifesto, Superiorum obtinuerint, aut etiam 

 apud errorum magistrum Populum, conculcanda 

 sunt et parvi facienda. Sin apud Senatores aut 

 Judices aut Curias Principales ita sub oculis posita 

 fuerint, ut necesse fuerit ilia approbatione judicum 

 saltern tacita munita fuisse, plus dignationis habent. 

 APHORISMUS 28. 



Exemplis quae publicata fuermt, utcunque minus 

 fuerint in usu, cum tamen sermonibus et discepta- 

 tionibus hominum agitata et ventilata exstiterint, 

 plus auctoritatis tribuendum. Quae vero in scriniis 

 et archivis manserunt, tanquam sepulta et palam in 

 oblivionem transierunt, minus. Exempla enim, sicut 

 aquae, in profluente sanissima. 



APHORISMUS 29. 



Exempla, quae ad Leges spectant, non placet ab 

 Historicis peti ; sed ab Actis Publicis, et Traditionibus 



